[{"text_idx": "#000001", "text": "Mae dyn, oedd yn berchen ar gi wnaeth ladd ei nain yn eu cartref yng Nghaerdydd, wedi ei garcharu am bum mlynedd a hanner."}, {"text_idx": "#000002", "text": "Bu farw Rhona Greve, 64 oed, ar o\u0302l iddi ddioddef anafiadau i'w gwddf a'i hwyneb yn yr ymosodiad gan gi tarw Americanaidd Craig Greve, Solo, ar 20 Mawrth."}, {"text_idx": "#000004", "text": "Roedd eisoes wedi ei wahardd rhag bod yn berchennog ci wedi digwyddiad yn 2012."}, {"text_idx": "#000007", "text": "Aeth yn anymwybodol ac fe gafodd drawiad ar y galon."}, {"text_idx": "#000008", "text": "Dywedodd: \"Daeth ei thrawiad ar y galon awr a hanner ar o\u0302l galwad i'r ambiwlans.\""}, {"text_idx": "#000011", "text": "Clywodd y llys fod Mrs Greve yn 5' 5\" o daldra ac na fyddai hi wedi gallu cadw rheolaeth ar gi oedd yn pwyso dros saith sto\u0302n."}, {"text_idx": "#000012", "text": "Nid oedd Greve wedi galw am ambiwlans na'r heddlu ond pan ddaeth swyddogion yr heddlu, fe ddywedodd gelwydd am bwy oedd yn berchen ar y ci."}, {"text_idx": "#000013", "text": "Roedd wedi ei wahardd rhag cadw ci oherwydd digwyddiad gyda chi arall."}, {"text_idx": "#000014", "text": "Clywodd y rheithgor nad dyma oedd y tro cyntaf i Solo ymosod ar Mrs Greve. Yn 2013, aeth i'r ysbyty gydag anaf i'w braich."}, {"text_idx": "#000015", "text": "Ar o\u0302l cael gwybod bod ei nain wedi marw clywodd y llys fod Greve wedi dweud: \"Na. Mae 'mywyd i drosodd. Beth ydw i wedi ei neud? 'Dwi'n mynd i ladd fy hun.\""}, {"text_idx": "#000016", "text": "Roedd wedi ei garcharu yn y gorffennol am ymosod ar ei nain."}, {"text_idx": "#000019", "text": "\"Mae'n rhaid ei bod hi wedi dioddef poen aruthrol ac ofn,\" meddai."}]